Iulian Vlad

Iulian Vlad (født 23. februar 1931 i Gogoșița i Dolj, død 30. september 2017) var en rumensk politiker og general. Han var den siste lederen av Romanias hemmelige politi, Securitate, før Den rumenske revolusjonen i 1989.

Vlad ble medlem av Det rumenske kommunistpartiet i 1946.
Mellom 1952 og 1974 var han ansatt i Innenriksdepartementet som spesialist i militærutdanning, og mellom 1974 og 1977 ledet han offisersskolen til det hemmelige politiet i Otopeni. Mellom 1977 og 1984 var han statssekretær i Innenriksdepartementet, og deretter, til 1987, viseminister i samme departement. I 1987 ble han utnevnt til leder for det hemmelige politiet. Han hadde denne posten til 6. januar 1990, da han ble tatt ut av aktiv tjeneste.

Den 31. desember 1989 ble han arrestert og senere dømt til 25 år i fengsel, som følge av undertrykkelsen av oppstanden i Timișoara og București, før Ceaușescu-regimets fall. Han ble benådet etter fire år.

Referanser

Rumenske politikere
Rumenske offiserer
Personer fra Dolj